1. ETEC

Kompjuter desktop u kompjuter desktop integrat 1.1. Mill-1 ta’ Lulju 2014 1.1.1. Il-konsum totali annwali tal-enerġija (ETEC f’kWh/sena) m’għandux ikun aktar minn: (a) Kompjuter tal-Kategorija A: 133,00; (b) Kompjuter tal-Kategorija B: 158,00; (c) Kompjuter tal-Kategorija C: 188,00; (d) Kompjuter tal-Kategorija D: 211,00. ETEC għandu jiġi ddeterminat bl-użu tal-formola li ġejja: Għall-kompjuters li ma għandhomx modalità Rieqed diskreta, iżda għandhom domanda għall-enerġija fi stat inattiv ta’ 10,00 W jew anqas, l-enerġija fl-istat inattiv (Pinattiv) jista’ jintuża minflok il-modalità Rieqed (Prieqed) fil-formola ta’ hawn fuq, b’mod li l-formola tiġi sostitwita minn Il-Px huma valuri ta’ enerġija fil-modalità/stat indikat(a) kif definit fit-taqsima tad-definizzjonijiet, imkejlin f’Watts (W) skont il-proċeduri indikati fl-Anness III. 1.1.2. Japplikaw l-aġġustamenti funzjonali li ġejjin: (a) il-memorja: 1 kWh/sena għal kull GB ’il fuq mill-memorja bażi, fejn il-memorja bażi hija ta’ 2 GB (għall-kompjuters tal-kategorija A, B u C) u 4 GB (għall-kompjuters tal-kategorija D); (b) ħżin intern addizzjonali: 25 kWh/sena; (c) tjuner tat-televixin diskret: 15 kWh/sena; (d) kard awdjo diskreta: 15 kWh/sena; (e) kard tal-grafika diskreta (dGfx) għall-ewwel kard tal-grafika diskreta (dGfx) u kull waħda oħra addizzjonali:



Kategorija dGfx Kwota TEC (kWh/sena) L-ewwel kard tal-grafika diskreta (dGfx) G1 34 G2 54 G3 69 G4 100 G5 133 G6 166 G7 225 Kull kard tal-grafika diskreta addizzjonali (dGfx) G1 20 G2 32 G3 41 G4 59 G5 78 G6 98 G7 133 1.1.3. L-aġġustamenti funzjonali għall-kards tal-grafika diskreti (dGfx), tjuners tat-televixin diskreti u kards awdjo diskreti imsemmija fil-punt 1.1.2 u l-punt 1.2.2 japplikaw biss għall-kards u t-tjuner li huma attivati matul l-ittestjar tal-kompjuters desktop u tal-kompjuters integrati. 1.1.4. Il-kompjuters desktop u l-kompjuters desktop integrati tal-Kategorija D, li jissodisfaw il-parametri tekniċi kollha li ġejjin huma eżentati mid-dispożizzjonijiet speċifikati fil-punti 1.1.1 u 1.1.2 u r-reviżjonijiet speċifikati fil-punt 1.2: (a) minimu ta’ sitt nuklei fiżiċi f’unità ċentrali tal-ipproċessar (CPU); kif ukoll (b) kard(s) tal-grafika diskreta/i (dGfx) li tipprovdi/jipprovdu meded tal-frekwenzi totalti tal-frame buffer ta’ aktar minn 320GB/s; kif ukoll (c) minimu ta’ 16GB ta’ memorja tas-sistema; kif ukoll (d) PSU b’potenza nominali tal-output ta’ mill-inqas 1 000 W. 1.2. Mill-1 ta’ Jannar 2016 1.2.1. Japplikaw ir-reviżjonijiet li ġejjin għall-konsum totali annwali tal-enerġija speċifikat fil-punt 1.1.1: Il-konsum totali annwali tal-enerġija (ETEC f’kWh/sena) m’għandux ikun aktar minn: (a) Kompjuter tal-Kategorija A: 94,00; (b) Kompjuter tal-Kategorija B: 112,00; (c) Kompjuter tal-Kategorija C: 134,00; (d) Kompjuter tal-Kategorija D: 150,00. 1.2.2. Ir-reviżjonijiet li ġejjin għall-aġġustamenti tal-kapaċità għall-kards tal-grafika diskreti (dGfx) speċifikati fil-punt 1.1.2(e) japplikaw:



Kategorija dGfx Kwota TEC (kWh/sena) L-ewwel kard tal-grafika diskreta (dGfx) G1 18 G2 30 G3 38 G4 54 G5 72 G6 90 G7 122 Kull kard tal-grafika diskreta addizzjonali (dGfx) G1 11 G2 17 G3 22 G4 32 G5 42 G6 53 G7 72

Notebook 1.3. Mill-1 ta’ Lulju 2014 1.3.1. Il-konsum totali annwali tal-enerġija (ETEC f’kWh/sena) m’għandux ikun aktar minn: (a) Kompjuter tal-Kategorija A: 36,00; (b) Kompjuter tal-Kategorija B: 48,00; (c) Kompjuter tal-Kategorija C: 80,50; ETEC għandu jiġi ddeterminat bl-użu tal-formola li ġejja: fejn il-Px kollha huma valuri tal-enerġija fil-modalità/stat indikat(a) kif definit fit-taqsima tad-definizzjonijiet, imkejlin f’Watts (W) skont il-proċeduri indikati fl-Anness III. 1.3.2. Japplikaw l-aġġustamenti funzjonali li ġejjin: (a) il-memorja: 0,4 KWh/sena għal kull GB ’il fuq mill-memorja bażi, fejn il-memorja bażi hija 4 GB; (b) il-ħżin intern addizzjonali: 3 kWh/sena; (c) tjuner tat-televixin diskret: 2,1 kWh/sena; (d) kard tal-grafika diskreta (dGfx) (għall-ewwel kard tal-grafika diskreta (dGfx) u kull waħda oħra addizzjonali).



Kategorija dGfx Kwota TEC (kWh/sena) L-ewwel kard tal-grafika diskreta (dGfx) G1 12 G2 20 G3 26 G4 37 G5 49 G6 61 G7 113 Kull kard tal-grafika diskreta addizzjonali (dGfx) G1 7 G2 12 G3 15 G4 22 G5 29 G6 36 G7 66 1.3.3. L-aġġustamenti funzjonali għall-kards tal-grafika diskreti (dGfx) u t-tjuners tat-televixin diskreti imsemmija fil-punt 1.3.2 u l-punt 1.4.2 japplikaw biss għall-kards u t-tjuner li huma attivati matul l-ittestjar tan-notebook. 1.3.4. In-notebooks tal-Kategorija C li jissodisfaw dawn il-parametri tekniċi kollha huma eżentati mid-dispożizzjonijiet speċifikati fil-punti 1.3.1 u 1.3.2 u r-reviżjonijiet tagħhom speċifikati fil-punt 1.4: (a) minimu ta’ erba’ nuklei fiżiċi f’unità ċentrali tal-ipproċessar (CPU); kif ukoll (b) kard(s) tal-grafika diskreta/i (dGfx) li tipprovdi/jipprovdu meded tal-frekwenzi totali tal-frame bafer ta’ aktar minn 225 GB/s; kif ukoll (c) minimu ta’ 16 GB ta’ memorja tas-sistema. 1.4. Mill-1 ta’ Jannar 2016 1.4.1. Japplikaw ir-reviżjonijiet li ġejjin għall-konsum totali annwali tal-enerġija speċifikat fil-punt 1.3.1: Il-konsum totali annwali tal-enerġija (ETEC f’kWh/sena) m’għandux ikun aktar minn: (a) Kompjuter tal-Kategorija A: 27,00; (b) Kompjuter tal-Kategorija B: 36,00; (c) Kompjuter tal-Kategorija C: 60,50; 1.4.2. Japplikaw ir-reviżjonijiet li ġejjin għall-aġġustamenti funzjonali għall-kards tal-grafika diskreti (dGfx) speċifikati fil-punt 1.3.2(d):



Kategorija dGfx Kwota TEC (kWh/sena) L-ewwel kard tal-grafika diskreta (dGfx) G1 7 G2 11 G3 13 G4 20 G5 27 G6 33 G7 61 Kull kard tal-grafika diskreta addizzjonali (dGfx) G1 4 G2 6 G3 8 G4 12 G5 16 G6 20 G7 36

2. MODALITÀ RIEQED

Kompjuter desktop, kompjuter desktop integrat u notebook 2. Mill-1 ta’ Lulju 2014 2.1. Prodott għandu jipprovdi modalità Rieqed u/jew kundizzjoni oħra li tipprovdi l-funzjonijiet ta’ modalità Rieqed u li ma jaqbiżx ir-rekwiżiti ta’ domanda għall-enerġija applikabbli għall-modalità Rieqed. 2.2. Id-domanda għall-enerġija f’modalità Rieqed ma għandhiex taqbeż 5,00 W fil-kompjuters desktop u fil-kompjuters desktop integrati u 3,00 W fin-notebooks. 2.3. Il-kompjuters desktop u l-kompjuters desktop integrati fejn id-domanda għall-enerġija tal-istat inattiv huwa ta’ 10,00 W jew inqas mhumiex meħtieġa li jkollhom sistema diskreta ta’ modalità Rieqed. 2.4. Meta prodott jitqiegħed fis-suq b’funzjonalità WOL attivata fil-modalità Rieqed: (a) tista’ tiġi applikata kwota addizzjonali ta’ 0,70 W; (b) trid tiġi ttestjata b’funzjonalità WOL kemm attivata kif ukoll mhux attivata u trid tkun konformi maż-żewġ rekwiżiti. 2.5. Meta prodott jitqiegħed fis-suq mingħajr kapaċità tal-Ethernet, għandu jiġi ttestjat mingħajr il-WOL attivat.

3. STAT TA’ ENERĠIJA L-AKTAR BAXX

Kompjuter desktop, kompjuter desktop integrat u notebook 3. Mad-dħul fis-seħħ tar-Regolament 3.1. Id-domanda tal-qawwa fl-istat ta’ enerġija l-aktar baxx ma għandux jaqbeż 0,50 W. 3.2. Prodott għandu jipprovdi stat ta’ enerġija l-aktar baxx u/jew modalità oħra li ma taqbiżx ir-rekwiżiti tad-domanda għall-enerġija applikabbli għal stat ta’ enerġija aktar baxx meta jkun konness mas-sors tal-enerġija tal-mejns. 3.3. Meta prodott jitqiegħed fis-suq b’unità tal-wiri ta’ informazzjoni jew ta’ status, tista’ tiġi applikata kwota addizzjonali ta’ 0,50 W.

4. MODALITÀ MITFI

Kompjuter desktop, kompjuter desktop integrat u notebook 4. Mill-1 ta’ Lulju 2014 4.1. Id-domanda għall-enerġija fil-modalità Mitfi ma għandux jaqbeż 1,00 W. 4.2. Prodott għandu jipprovdi modalità Mitfi u/jew kundizzjoni oħra li ma taqbiżx ir-rekwiżiti ta’ domanda għall-enerġija applikabbli għal modalità Mitfi meta jkun imqabbad mas-sors tal-enerġija tal-mejns. 4.3. Fejn prodott jitqiegħed fis-suq b’funzjonalità WOL attivata fil-modalità Mitfi: (a) tista’ tiġi applikata kwota addizzjonali ta’ 0,70 W; (b) irid jiġi ttestjat b’funzjonalità WOL kemm attivata kif ukoll mhux attivata u jrid ikun konformi maż-żewġ rekwiżiti. 4.4. Meta prodott jitqiegħed fis-suq mingħajr kapaċità tal-Ethernet, għandu jiġi ttestjat mingħajr il-WOL attivat.

5. EFFIKAĊJA TAL-PROVVISTA ELETTRIKA INTERNA

Kompjuter Desktop, kompjuter desktop integrat, terminals ħfief desktop, stazzjon tax-xogħol u server fuq skala żgħira 5.1. Mill-1 ta’ Lulju 2014 Il-provvisti tal-elettriku interni kollha tal-kompjuter għandhom jiffunzjonaw f’livell inqas minn: (a) 85 % tal-effikaċja b’50 % tal-potenza nominali tal-output; (b) 82 % tal-effikaċja b’20 % u 100 % tal-potenza nominali tal-output; (c) fattur tal-enerġija = 0,9 b’100 % tal-potenza nominali tal-output. Il-provvisti tal-enerġija interni li għandhom potenza nominali tal-output massima ta’ inqas minn 75 W huma eżentati mir-rekwiżit tal-fattur tal-enerġija.

Servers informatiċi 5.2. Mill-1 ta’ Lulju 2014 5.2.1. Il-provvisti kollha tal-enerġija b’output multiplu (AC-DC) ma għandhomx jiffunzjonaw f’livell inqas minn: (a) 85 % tal-effikaċja b’50 % tal-output nominali; (b) 82 % tal-effikaċja b’20 % u 100 % tal-output nominali; 5.2.2. Il-provvisti kollha tal-enerġija b’output multiplu (AC-DC) ma għandhomx jiffunzjonaw f’livell inqas minn: (a) fattur ta’ enerġija ta’ 0,8 b’20 % tal-output nominali; (b) fattur ta’ enerġija ta’ 0,9 b’50 % tal-output nominali; (c) fattur ta’ enerġija ta’ 0,95 b’100 % tal-output nominali; 5.2.3. Il-provvisti kollha tal-enerġija b’output uniku (AC-DC) b’output nominali ta’ mhux aktar minn 500 W ma għandhomx jiffunzjonaw f’livell inqas minn: (a) 70 % tal-effikaċja b’10 % tal-output nominali; (b) 82 % tal-effikaċja b’20 % tal-output nominali; (c) 89 % tal-effikaċja b’50 % tal-output nominali; (d) 85 % tal-effikaċja b’100 % tal-output nominali. 5.2.4. Il-provvisti kollha tal-enerġija b’output uniku (AC-DC) b’output nominali ta’ mhux aktar minn 500 W ma għandhomx jiffunzjonaw f’livell inqas minn: (a) fattur ta’ enerġija ta’ 0,8 b’20 % tal-output nominali; (b) fattur ta’ enerġija ta’ 0,9 b’50 % tal-output nominali; (c) fattur ta’ enerġija ta’ 0,95 b’100 % tal-output nominali; 5.2.5. Il-provvisti kollha tal-enerġija b’output uniku (AC-DC) b’output nominali akbar minn 500 W iżda inqas minn 1 000 W ma għandhomx jiffunzjonaw f’livell inqas minn: (a) 75 % tal-effikaċja b’10 % tal-output nominali; (b) 85 % tal-effikaċja b’20 % u 100 % tal-output nominali; (c) 89 % tal-effikaċja b’50 % tal-output nominali. 5.2.6. Il-provvisti kollha tal-enerġija b’output uniku (AC-DC) b’output nominali akbar minn 500 W iżda inqas minn 1 000 W ma għandhomx jiffunzjonaw f’livell inqas minn: (a) fattur ta’ enerġija ta’ 0,65 b’10 % tal-output nominali; (b) fattur ta’ enerġija ta’ 0,8 b’20 % tal-output nominali; (c) fattur ta’ enerġija ta’ 0,9 b’50 % tal-output nominali; (d) fattur ta’ enerġija ta’ 0,95 b’100 % tal-output nominali; 5.2.7. Il-provvisti kollha tal-enerġija b’output uniku (AC-DC) b’output nominali akbar minn 1 000 W ma għandhomx jiffunzjonaw f’livell inqas minn: (a) 80 % tal-effikaċja b’10 % tal-output nominali; (b) 88 % tal-effikaċja b’20 % u 100 % tal-output nominali; (c) 92 % tal-effikaċja b’50 % tal-output nominali. 5.2.8. Il-provvisti kollha tal-enerġija b’output uniku (AC-DC) b’output nominali akbar minn 1 000 W ma għandhomx jiffunzjonaw f’livell inqas minn: (a) fattur ta’ enerġija ta’ 0,8 b’10 % tal-output nominali; (b) fattur ta’ enerġija ta’ 0,9 b’20 % tal-output nominali; (c) fattur ta’ enerġija ta’ 0,9 b’50 % tal-output nominali; (d) fattur ta’ enerġija ta’ 0,95 b’100 % tal-output nominali.

6. ATTIVAZZJONI TAL-ĠESTJONI TAL-ENERĠIJA

Kompjuter desktop, kompjuter desktop integrat u notebook 6.1. Mad-dħul fis-seħħ tar-Regolament

Il-kompjuter għandu joffri funzjoni tal-ġestjoni tal-enerġija, jew funzjoni simili li, meta l-kompjuter ma jkunx qed jipprovdi l-funzjoni prinċipali jew meta prodotti oħra li jużaw l-enerġija mhumiex dipendenti fuq il-funzjoni tiegħu, tpoġġi lill-kompjuter b’mod awtomatiku f’modalità ta’ enerġija li għandha rekwiżiti ta’ domanda għall-enerġija inqas mir-rekwiżit tad-domanda għall-enerġija applikabbli għal modalità Rieqed.

6.2. Mill-1 ta’ Lulju 2014 ►M1

6.2.1. Il-kompjuter għandu jnaqqas il-veloċità ta' kull link attiv tan-netwerk eternet ta' 1Gb/s (Gigabyte waħda kull sekonda) meta jkun qed jgħaddi għall-modalità rieqed jew off-with-WOL. ◄

6.2.2. Meta jkun f’modalità Rieqed, ir-reazzjoni għal ‘avvenimenti ta’ attivazzjoni’, bħal dawk permezz ta’ konnessjonijiet tan-netwerk jew mezzi tal-interfaċċja tal-utent, għandha sseħħ b’ħin ta’ stennija ta’ ≤ 5 sekondi mill-bidu tal-avveniment ta’ attivazzjoni tas-sistema sakemm din tkun tista’ tintuża b’mod sħiħ inkuż il-funzjonalità tal-wiri.

6.2.3. Il-kompjuter għandu jitqiegħed fis-suq bil-modalità Rieqed għall-unità tal-wiri pprogrammata li tiġi attivata wara 10 minuti ta’ inattività mill-utent.

6.2.4. Kompjuter bil-funzjonalità tal-Ethernet għandu jkollu l-kapaċità li jattiva u jiddiżattiva funzjoni WOL, jekk tkun disponibbli, għal modalità Rieqed. Kompjuter bil-funzjonalià tal-Ethernet għandu jkollu l-kapaċità li jattiva jew jiddiżattiva funzjoni WOL għal modalità Mitfi, jekk il-kompjuter ikun jappoġġja l-WOL minn modalità Mitfi.

6.2.5. Fejn teżisti modalità Rieqed diskreta jew kundizzjoni oħra li tipprovdi l-funzjonalità ta’ modalità Rieqed, il-modalità għandha tkun ipprogrammata biex tiġi attivata wara 30 minuta ta’ inattività mill-utent. Din il-funzjoni tal-ġestjoni tal-enerġija għandha tiġi attivata qabel it-tqegħid fis-suq tal-prodott.

6.2.6. L-utenti għandhom ikunu jistgħu faċilment jattivaw u jiddiżattivaw kull konnessjoni tan-netwerk mingħajr fili u l-utenti għandhom jingħataw indikazzjoni ċara b’simbolu, ħafif jew ekwivalenti, meta l-konnessjoni(jiet) tan-netwerk mingħajr fil tkun/ikunu attivata/i jew diżattivata/i.

7. INFORMAZZJONI LI TRID TINGĦATA MILL-MANIFATTURI

Kompjuter desktop, kompjuter desktop integrat u notebook 7.1. Mill-1 ta’ Lulju 2014 7.1.1. Fid-dokumentazzjoni teknika l-manifatturi għandhom jipprovdu u jagħmlu pubblikament disponibbli fuq websajts b’aċċess liberu l-informazzjoni li ġejja: (a) it-tip ta’ prodott u l-kategorija kif definiti fl-Artikolu 2 (kategorija waħda u waħda biss); (b) l-isem tal-manifattur, l-isem kummerċjali rreġistrat jew il-marka kummerċjali rreġistrata, u l-indirizz fejn jistgħu jiġu kkuntattjati; (c) in-numru tal-mudell tal-prodott; (d) is-sena tal-manifattura; (e) il-valur ETEC (kWh) u l-aġġustamenti tal-kapaċità applikati meta il-kards tal-grafika diskreti (dGfx) kollha huma diżattivati u jekk is-sistemi huma ttestjati b’modalità ta’ grafika li tista’ tinqaleb minn modalità għall-oħra bl-UMA tmexxi l-unità tal-wiri; (f) il-valur ETEC (kWh) u l-aġġustamenti funzjonali applikati meta l-kards tal-grafika diskreti (dGfx) kollha huma attivati; (g) domanda għall-enerġija fl-istat inattiv (Watts); (h) domanda għall-enerġija fil-modalità Rieqed (Watts); (i) domanda għall-enerġija fil-modalità Rieqed attivata mill-WOL (Watts) (fejn tkun attivata); (j) domanda għall-enerġija fil-modalità Mitfi (Watts); (k) domanda għall-enerġija fil-modalità Mitfi attivata mill-WOL (Watts) (fejn tkun attivata); (l) effikaċja tal-provvista elettrika interna b’10 %, 20 %, 50 % u 100 % tal-potenza nominali tal-output; (m) effikaċja tal-provvista tal-elettriku esterna; (n) il-livelli tal-ħoss (il-livell iddikjarat tal-qawwa tal-ħoss ippeżat-A) ta’ kompjuter; (o) l-għadd minimu ta’ ċikli tat-tagħbija li jifilħu l-batteriji (japplika biss għall-kompjuters notebook); (p) il-metodoloġija tal-kejl użata biex tiġi determinata l-informazzjoni msemmija fil-punti (e) sa (o); (q) is-sekwenza tal-istadji biex tintlaħaq kundizzjoni stabbli fir-rigward tad-domanda għall-enerġija; (r) id-deskrizzjoni ta’ kif ġew magħżula jew ipprogrammati modalità Rieqed u/jew Mitfi; (s) is-sekwenza tal-avvenimenti meħtieġa sabiex tintlaħaq il-modalità li biha l-apparat jaqleb awtomatikament għal Rieqed u/jew Mitfi; (t) it-tul ta’ żmien ta’ stat inattiv qabel ma l-kompjuter jilħaq modalità Rieqed, jew kundizzjoni oħra li ma taqbiżx ir-rekwiżiti tad-domanda għall-enerġija applikabbli għal modalità Rieqed. (u) it-tul ta’ żmien wara perjodu ta’ inattività tal-utent li fiha l-kompjuter awtomatikament jilħaq modalità ta’ enerġija li jkollha rekwiżit tad-domanda għall-enerġija inqas minn dak tal-modalità Rieqed; (v) it-tul ta’ żmien qabel ma tkun ipprogrammata li tiġi attivata modalità Rieqed tal-unità tal-wiri wara l-inattività mill-utent; (w) l-informazzjoni tal-utent dwar il-potenzjal għall-iffrankar tal-enerġija tal-funzjonalità tal-ġestjoni tal-enerġija; (x) l-informazzjoni tal-utent dwar kif jista’ jattiva l-funzjonalità tal-ġestjoni tal-enerġija; (y) għall-prodotti b’unità tal-wiri integrata li fihom il-merkurju, il-kontenut totali ta’ merkurju bħala X,X mg; (z) il-parametri tal-ittestjar għall-kejl: — il-vultaġġ tat-test f’V u l-frekwenza f’Hz, — id-distorsjoni armonika totali tas-sistema tal-provvista tal-elettriku, — l-informazzjoni u d-dokumentazzjoni dwar l-istrumentazzjoni, il-muntatura u ċ-ċirkuwiti użati għall-ittestjar tal-elettriku. 7.1.2. Jekk mudell ta’ prodott jitqiegħed fis-suq f’konfigurazzjonijiet multipli l-informazzjoni tal-prodott meħtieġa skont il-punt 7.1.1 tista’ tiġi rrappurtata darba għal kull kategorija ta’ prodotti (kif definit fl-Artikolu 2), għall-konfigurazzjoni bl-ogħla domanda għall-enerġija disponibbli fi ħdan dik il-kategorija ta’ prodott. Fl-informazzjoni pprovduta għandu tiġi inkluża lista tal-konfigurazzjonijiet mudell kollha li qed huma rrappreżentati mill-mudell li għalih qed tiġi rrapurtata l-informazzjoni

Notebook 7.2. Mill-1 ta’ Lulju 2014 Jekk notebook jitħaddem bil-batterija jew batteriji li ma hemmx aċċess għalihom u ma jistgħux jiġu sostitwiti minn utent mhux professjonali, flimkien mal-informazzjoni speċifikata fil-punt 7.1, fid-dokumentazzjoni teknika l-manifatturi għandhom jipprovdu, u jagħmlu disponibbli fuq websajts b’aċċess liberu u fuq l-imballaġġ estern tal-kompjuter notebook, l-informazzjoni li ġejja “Il-batterija/batteriji f’dan il-prodott ma tistax/jistgħux tiġi/jiġu sostitwita/i mill-utenti stess”. L-informazzjoni pprovduta fuq il-pakkett estern tan-notebook għandha tkun viżibbli u leġġibbli b’mod ċar u għandha tiġi fornita fil-lingwi uffiċjali kollha tal-pajjiż fejn il-prodott huwa kummerċjalizzat.